Afgørelse truffet af Det Blandede EØS-udvalg

nr. 55/1999

af 30. april 1999

om ændring af bilag XIII (transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XIII til aftalen blev ændret ved afgørelse nr. 40/1999 truffet af Det Blandede EØS-udvalg den 26. marts 1999(1).

(2) Rådets forordning (EF) nr. 2135/98 af 24. september 1998 om ændring af forordning (EØF) nr. 3821/85 om kontrolapparatet inden for vejtransport og direktiv 88/599/EØF vedrørende gennemførelse af forordning (EØF) nr. 3820/85 og (EØF) nr. 3821/85(2) bør indarbejdes i aftalen.

(3) De tilpasninger til Rådets forordning (EØF) nr. 3821/85, som er foretaget i kapitel VI.A, punkt 3 i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union(3), bør indarbejdes i aftalen.

(4) Bilag XIII til aftalen bør tilpasses som følge af Østrigs, Finlands og Sveriges tiltrædelse af Den Europæiske Union -

TRUFFET FØLGENDE AFGØRELSE:

Artikel 1

I punkt 21 (Rådets forordning (EØF) nr. 3821/85) i bilag XIII til aftalen indsættes

a) følgende led mellem tredje og fjerde led:

"- 1 94 N: Akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne til de traktater, der danner grundlag for Den Europæiske Union (EFT C 241 af 29.8.1994, s. 21, tilpasset ved EFT L 1 af 1.1.1995, s. 1)."

b) følgende:

"- 398 R 2135: Rådets forordning (EF) nr. 2135/98 af 24. september 1998 (EFT L 274 af 9.10.1998, s. 1), berigtiget ved EFT L 49 af 25.2.1999, s. 46.

Forordningens bestemmelser gælder i forbindelse med aftalen med følgende tilpasninger:

a) I kapitel IV, litra A, i bilag I B indsættes følgende i punkt 3, litra a), vedrørende førerkortets side 1:

'is: Ökumannskort'

'no: Sjåførkort'.

b) I kapitel IV, litra A, i bilag I B affattes indledningen i punkt 3, litra c), vedrørende førerkortets side 1 således, hvad angår EFTA-staterne:

Den udstedende EFTA-stats nationalitetsmærke indrammet af den elipse, der er nævnt i artikel 37 i FN's konvention om vejtrafik af 8. november 1968 (med samme baggrund som førerkortet); nationalitetsmærkerne er følgende:

c) I kapitel IV, litra A, i bilag I B indsættes følgende i punkt 3, litra c), vedrørende førerkortets side 1:

'IS Island

FL Liechtenstein

N Norge'.

"

Artikel 2

I punkt 23 (Rådets direktiv 88/599/EØF) i bilag XIII til aftalen

a) udgår både tilpasningen og indledningen, og

b) følgende indsættes:

", ændret ved:

- 398 R 2135: Rådets forordning (EF) nr. 2135/98 af 24. september 1998 (EFT L 274 af 9.10.1998, s. 1), berigtiget ved EFT L 49 af 25.2.1999, s. 46."

Artikel 3

Teksterne til forordning (EF) nr. 2135/98 og tilpasningerne til forordning (EØF) nr. 3821/85 i kapitel VI.A, punkt 3 i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 1. maj 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 30. april 1999.

På Det Blandede EØS-udvalgs vegne

F. Barbaso

Formand

(1) EFT L 266 af 19.10.2000.

(2) EFT L 274 af 9.10.1998, s. 1. Berigtigelse i EFT L 49 af 25.2.1999, s. 46.

(3) EFT C 241 af 29.8.1994, s. 21, tilpasset ved EFT L 1 af 1.1.1995, s. 1.